Държавен вестник, бр. 111, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  111
водене и съхраняване на пациентско досие, 
изписване на пациент, консултации на паци­
енти от други лечебни звена, експертизи и др.
1.3. Изисквания към клиника или отделение 
по психиатрия от трето ниво на компетентност.
1.3.1. В клиниката/отделението по пси­
хиатрия от трето ниво на компетентност 
работят най-малко трима лекари, от които 
най-малко двама с призната специалност по 
„Психиатрия“.
1.3.2. В клиниката/отделението по психи­
атрия от трето ниво на компетентност броят 
на медицинските сестри се определя съгласно 
изискванията на медицинския стандарт „Здрав­
ни грижи“. Броят на санитарите се определя 
индивидуално за всяка структура с легла въз 
основа на броя на обслужваните пациенти в 
клиниката/отделението. 
1.3.3. В терапевтичните екипи на клиника­
та/отделението по психиатрия от трето ниво 
трябва да са включени магистри по психология.
1.3.4. В клиниката/отделението по психиа­
трия от трето ниво на компетентност работят 
санитари, които са обучени и притежават 
специфични умения за работа с психиатрични 
пациенти.
1.3.5. В клиниката/отделението по пси­
хиатрия от трето ниво на компетентност се 
извършва овладяване на спешни психиатрич­
ни състояния, лечение на пациенти с изявен 
психотичен и/или психомоторен срив, нуж­
даещи се от постоянно наблюдение, лечение 
на психични заболявания, усложнени със со­
матични състояния, лечение на терапевтично 
резистентни пациенти, както и комплексна 
оценка при труд за диагностика и неясни 
случаи и лечение на пациенти, подлежащи 
на задължително настаняване и лечение, 
включително и при първи психотичен епизод, 
включително с приложение на електроконвул­
сивна терапия при наличие на индикации и 
липса на контраиндикации. Прилагането на 
мерки за временно физическо ограничаване 
при непосредствен риск за живота и здравето 
на пациента и/или за живота и здравето на 
околните в рамките на лечението, провеждано 
в лечебни заведения с психиатричен стационар, 
трябва да става в съответствие с установените 
нормативни изисквания.
1.3.6. Клиниката/отделението по психиа­
трия от трето ниво на компетентност трябва 
да има осигурена възможност за поставяне в 
състояние на изолация на психиатрични па­
циенти (обезопасена стая против самонараня­
ване). Задължително са осигурени: постоянен 
видеомониторинг от поне две работни места 
(кабинет и манипулационна), денонощна невъ­
оръжена охрана, сигнална уредба за незабавна 
помощ от района на лечебното заведение, 
директен телефон за връзка с най-близкото 
поделение на МВР за незабавна помощ, въз­
можност за незабавно прилагане на мерки за 
временно физическо ограничаване, система 
за пожарно известяване.
1.3.7. Клиниката/отделението по психиатрия 
от трето ниво на компетентност трябва да раз­
полага с възможност за ползване на собствени 
или осигурени по договор рентген, скенер, 
ЕЕГ, ЯМР и клинична лаборатория от второ 
или трето ниво на компетентност (всички 
с осигурен за лечебното заведение достъп в 
рамките на 24 часа в денонощието), както и 
с възможност за извършване на медицински 
консултации със специалисти от всички ме­
дицински специалисти – на територията на 
населеното място, а също и с апарати ЕКГ, 
ЕКТ и инсталация за подаване на кислород 
на територията на лечебното заведение.
1.3.8. В клиниката/отделението по психиа­
трия от трето ниво на компетентност трябва 
да има разписана практика на консилиум 
най-малко веднъж седмично и разписана 
практика на клинична супервизия на всеки 
член на екипа.
1.3.9. В клиниката/отделението от трето 
ниво на компетентност се осъществява ме­
дицинска оценка на работоспособността на 
пациенти с психично заболяване.
1.3.10. В клиниката/отделението от трето 
ниво на компетентност се спазва СОП за 
организация на потока медицински дейности: 
прием на пациент, информация на пациента, 
водене и съхраняване на пациентско досие, 
изписване на пациент, консултации на паци­
енти от други лечебни звена, експертизи и др.
1.4. Начинът за осигуряване на консулта­
ции с различните медицински специалисти 
се регламентира в правилника за вътрешния 
ред на съответната структура по психиатрия.
2. Клиниките и отделенията в лечебни­
те заведения за стационарна психиатрична 
помощ по чл. 5, ал. 1 от ЗЛЗ следва да от­
говарят на изискванията за нива на компе­
тентност – включително обезпеченост със 
специалисти, медицинска апаратура, обем на 
дейностите и други – установени в настоящия 
стандарт за психиатричните структури в 
болничната помощ и центровете за психич­
но здраве, когато осъществяват дейности по 
психиатрия, предвидени за съответното ниво.
Раздел IV
Психиатрично обслужване в структури по 
психиатрия
1. Психиатрично отделение/клиника – ос­
новна структурна единица за психиатрична 
помощ с капацитет 10 – 40 легла. 
2. Пространствена структура и осигуреност:
2.1. стаи с легла;
2.2. лекарски кабинети;
2.3. манипулационни зали;
2.4. обезопасена стая, предназначена за 
краткотрайно отделяне на пациент с цел 
предпазване от непосредствена опасност за 
живота или здравето му или за живота и здра­
вето на околните, оборудвана с материали и 
обзавеждане, непозволяващи самонараняване 
или странгулация.